เบส ขึ้นทอล์คโชว์ เทิดพระเกียรติในหลวง ร.9 ที่ แอลเอ คนแห่ฟังนับพัน
นักพูดสาว เบสอรพิมพ์ รักษาผล ขึ้นทอล์คโชว์ เทิดพระเกียรติในหลวง รัชกาลที่ 9 ที่ นครลอสแอนเจลิส รัฐแคลิฟอร์เนีย สหรัฐอเมริกา  ได้รับความสนใจล้มหลาม คนแห่ฟังนับพัน เตรียมเดินสายพูดต่ออีก หลายเมือง ด้าน นายกสมาคมอีสาน ขึ้นเวที มอบช่ือดอกไม้ให้กำลังใจ ขอให้ทำหน้าที่ต่อไปเพื่อชาติ ศาสนา พระมหากษัตริย์,ผู้สื่อข่าวรายงานจากนครลอสแอนเจลิส รัฐแคลิฟอร์เนีย ประเทศสหรัฐอเมริกา ว่า น.ส.อรพิมพ์ รักษาผล หรือ เบส นักพูดขวัญใจชาวไทย ซึ่งได้รับเชิญจากองค์กรไทยนิวเยียร์ (สงกรานต์) เฟสติวัล,สภาสตรีไทยแห่งแคลิฟอร์เนียภาคใต้ และโครงการเยาวชนไทยในสหรัฐอเมริกา เยือนแผ่นดินแม่ ให้ไปพูดเทิดพระเกียรติพระบาทสมเด็จพระปรมินทรมหาภูมิพลอดุลยเดช รัชกาลที่ 9 ให้ชาวไทยในสหรัฐอเมริกา ได้เริ่มกิจกรรมการพูดเทิดพระเกียรติ เมื่อวันที่ 4 ธ.ค.เวลา 11.00น. ตรงกับวันที่ 5 ธ.ค.เวลา 02.00น. ตามเวลาในประเทศไทย โดยเข้าร่วมร้องเพลงสรรเสริญพระบารมี และแสดงความอาลัยแด่ รัชกาลที่ 9 กับชุมชนไทยในนครลอสแอนเจลิส ในงานบำเพ็ญกุศลปัญญาสมวาร ที่วัดไทยนครลอสแอนเจลิส และขึ้นพูดบนเวทีขอให้ชาวไทยในสหรัฐอเมริกา รวมพลังแสดงความจงรักภักดีทำความดีและสามัคคีกันเพื่อถวายแด่รัชกาลที่ 9 ที่ทรงทำงานหนักเพื่อชาวไทย,จากนั้น เมื่อเวลาประมาณ 17.30 น. วันเดียวกัน น.ส.อรพิมพ์ หรือ เบส ได้เปิดทอล์คโชว์รอบแรกเมืองแรกในชื่อ เกิดอีก 10 ชาติ ก็ไม่เจอมหาราชชื่อภูมิพล ที่หอประชุมโรงเรียนพาโนรามา ไฮสคูล โดยมีชาวไทยในนครลอสแอนเจลิส และใกล้เคียง กว่า 1,000 คน เดินทางมาร่วมรับฟัง โดยก่อนเริ่มทอล์คโชว์ทุกคนในหอประชุมได้ร่วมถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 และร่วมร้องเพลงสรรเสริญพระบารมี จากนั้นเปล่งเสียงทรงพระเจริญ 3 ครั้ง,บรรยากาศบนเวที ตลอดการทอล์คโชว์เทิดพระเกียรติเกี่ยวกับพระราชกรณียกิจของพระบาทสมเด็จพระปริมนทรมหาภูมิพลอดุลยเดช ที่ทรงห่วงใย แและทรงเป็นพระมหากษัตริย์ที่ทรงงานหนัก เพื่อให้ประชาชนชาวไทยอยู่ดีมีสุข โดยมีพระราชโอรส คือ รัชกาลที่ 10 ติดตามเสด็จด้วยในฐานะราชองครักษ์พิเศษ และทรงศึกษาพระราชกรณียกิจจากพระราชบิดาอย่างใกล้ชิด รวมทั้งปฏิบัติพระราชกรณียกิจแทนพระองค์เสมอมา มีหลายช่วงที่ผู้ฟังหลั่งน้ำตาด้วยความอาลัย ช่วงท้ายเบส เชิญคณะกรรมการจัดงานและทุกคนในหอประชุม ร่วมร้องเพลงสรรเสริญพระบารมี และพนมมืออธิษฐานจิตส่งเสด็จสู่สวรรคาลัย พร้อมทั้งขอให้ชาวไทยในสหรัฐอเมริกาเปลี่ยนความคิดถึงในหลวง รัชกาลที่ 9 ให้เป็นพลังทำความดี และอย่าละเลยการทำหน้าที่ของตนเองให้ดี ขอให้ยึดมั่นรักชาติ ศาสนาและพระมหากษัตริย์ เพื่อแสดงความจงรักภักดีต่อรัชกาลที่ 9 และรัชกาลที่ 10 ท่ามกลางเสียงปรบมือกึกก้องเป้นเวลานาน,ผู้สื่อข่าวรายงานว่า กิจกรรมทอล์คโชว์เทิดพระเกียรติครั้งแรกในสหรัฐอเมริกาของ เบส ได้รับกำลังใจจากตัวแทนสมาคม ชุมชนและแฟนคลับขึ้นมอบช่อดอกไม้ รวมทั้ง นางจันทรา แก้วดี นายกสมาคมอีสานแห่งแคลิฟอร์เนียภาคใต้ ขึ้นมอบช่อดอกไม้ด้วยตนเอง พร้อมพูดให้กำลังใจว่า เข้าใจถึงการพูดของเบส ทำเพื่อชาติ ศาสนา และพระมหากษัตริย์ ขอให้ทำหน้าที่ต่อไป พร้อมกันนี้มีชาวอีสานมาเชียร์ ชูป้ายชื่อจังหวัดกาฬสินธุ์, ศรีสะเกษ เป็นกำลังใจด้วย,นางศรีวงศ์ อาญาสิทธิ์ ประธานไทยนิวเยียร์ (สงกรานต์) เฟสติวัล ในฐานะผู้ร่วมจัดงาน เปิดเผยว่า การจัดงานครั้งนี้เพื่อแสดงออกถึงพลังความจงรักภักดีของชาวไทยที่อยู่ในนครลอสแอนเจลิส,ส่วนนางจุฑาภรณ์ ไชยรัตน์ติเวช นายกสมาคมไทยปักษ์ใต้แห่งรัฐแคลิฟอร์เนีย กล่าวถึงความรู้สึกว่า หลังจากฟังแล้วการพูดของเบสแล้ว ทำให้สัมผัสถึงพระมหากรุณาธิคุณของ ในหลวง รัชกาลที่ 9 ลึกซึ้งขึ้น,ขณะที่นายสุรศักดิ์ วงศ์ข้าหลวง ประธานฝ่ายสหรัฐฯ โครงการเยาวชนไทยในสหรัฐอเมริกาเยือนแผ่นดินแม่ เปิดเผยว่า ผู้ที่มาฟังต่างซาบซึ้งในพระมหากรุณาธิคุณ และการมาร่วมฟังเป็นการแสดงออกถึงความจงรักภักดีต่อ รัชกาลที่ 9 และสถาบันพระมหากษัตริย์,อย่างไรก็ตาม เบส เปิดเผยหลังการพูดว่า ประทับใจการต้อนรับของชาวไทยในนครลอสแอนเจลิสมาก ทุกคนมาให้กำลังใจ และถล่าวถึงกระแสวิพากษ์วิจารณ์ตัวเธอที่เกิดขึ้นก่อนหน้านี้ ด้วยน้ำเสียงสั่นเครือ ว่า การที่ผ่านมาถึงวันนี้ได้ ต้องขอบคุณทุกคน ทั้งผู้จัดงานและคนที่คอยมาให้กำลังใจ รวมไปถึงพ่อแม่ และตัวเอง ก็จะทำหน้าที่ไปพูดในเมืองต่อไปอีก 3 เมือง ที่ลาสเวกัส,ชิคาโก และซานฟรานซิสโก นอกจากนี้ ยังมีอีกหลายเมืองที่ติดต่อขอให้ไปพูด คงต้องดูตารางเดินทาง หากไปได้ก็จะไป.
นักพูดสาว เบสอรพิมพ์ รักษาผล ขึ้นทอล์คโชว์ เทิดพระเกียรติในหลวง รัชกาลที่ 9 ที่ นครลอสแอนเจลิส รัฐแคลิฟอร์เนีย สหรัฐอเมริกา  ได้รับความสนใจล้มหลาม คนแห่ฟังนับพัน เตรียมเดินสายพูดต่ออีก หลายเมือง 
เบส อรพิมพ์,ในหลวง ร.9,ขึ้นพูดบนเวที,ลอสแอนเจลิส รัฐแคลิฟอร์เนีย,สหรัฐอเมริกา